Diari Oficial de la Generalitat Valenciana


Sumari del DOGV 3914, del 10-01-2001 (2001/119)

RESOLUCIÓ de 29 de desembre de 2000, de la Direcció General de Producció Agrària, per la qual es dóna publicitat al pla d'innovació tecnològica amb vigència per a l'exercici 2001, en relació amb l'ordre sobre mesures d'estímul i suport per a la promoció de noves tecnologies en maquinària i equips agraris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/119


Data del document
:   29-12-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda a l'agricultura
    * programa d'actuació
    * mecanització agrària
    * modernització de l'explotació agrària
    * equip agrícola

RESOLUCIÓ de 29 de desembre de 2000, de la Direcció General de Producció Agrària, per la qual es dóna publicitat al pla d'innovació tecnològica amb vigència per a l'exercici 2001, en relació amb l'ordre sobre mesures d'estímul i suport per a la promoció de noves tecnologies en maquinària i equips agraris. [2001/X119]
  
L'Ordre de 13 de juliol de 1993, de la Conselleria d'Agricultura, Pesca i Alimentació, que regula l'aplicació a la Comunitat Valenciana de les ordres ministerials de 19 de febrer de 1993 i 22 d'octubre de 1998, sobre mesures d'estímul i suport per a la promoció de noves tecnologies en maquinària i equips agraris, estableix en l'article 2 que, per als exercicis 1994 i següents, es publicaran per mitjà d'una resolució de la Direcció General de Producció i Indústries Agràrias, les competències de la qual assumeix actualment aquesta direcció general, els respectius plans d'innovació tecnològica vigents per a cada exercici. D'acord amb això, resolc:
  
Aprovar el Pla d'Innovació Tecnològica per a l'exercici 2001, amb la relació de maquinària i equips subvencionables que s'indiquen en l'annex.
  
València, 29 de desembre de 2000.- El director general de Producció Agrària: Enrique Bellés Llopis.
  
ANNEX
  
Pla d'Innovació Tecnològica per a l'any 2001
  
El Pla d'Innovació Tecnològica per a l'any 2001 pretén millorar els sistemes de producció i qualitat agrària mitjançant l'ús en comú de les noves tecnologies, la utilització de tècniques que milloren les faenes agrícoles alhora que afavorisquen el medi ambient amb pràctiques que estalvien energia i reutilitzen els subproductes com a adobs; així com millorar les condicions de treball del medi rural.
  
Sobre la base de l'Ordre de 31 de març de 1999, de la Conselleria d'Agricultura, Pesca i Alimentació (DOGV núm. 3.478, de 21.04.1998), les agrupacions de l'apartat 1 a) i les de l'1 b) de l'Ordre Ministerial de 19 de febrer de 1993, les explotacions de les quals estiguen ubicades en parcs naturals o zones de protecció especial, podran obtenir subvencions fins al 40% amb fons de la Generalitat Valenciana, tot això condicionat a l'existència de fons en l'exercici pressupostari corresponent.
  
1. Tecnificació de les faenes de sembra i plantació en conreus hortofructícoles
  
Sembradores directes
  
Equips d'anivellament amb làser i desempedregadores
  
Trasplantadores
  
Equips combinats de sembra i preparació del terreny
  
Equips multifuncionals per a la preparació del terreny en la sembra de l'arròs
  
Equips especials de desbrossament entre línies de conreus
  
2. Millora de les instal·lacions dels hivernacles i vivers destinats a producció hortofructícola
  
Equips especials de tractaments i fertirrigació
  
Equipament automàtic per a hivernacles
  
Sembradores de precisió
  
Barrejadores de substrats
  
3. Mecanització de la col·locació i recollida de proteccions plàstiques
  
Equips combinats per a trasplantament i desenrotllament de pel·lícula plàstica
  
Maquinària per a la recollida i recuperació de plàstics
  
Maquinària per a col·locació de plàstics
  
4. Distribució i manipulació de productes fitosanitaris i adobs
  
Aplicadores-soterradores de fem, compost i fangs
  
Nous equips de tractaments fitosanitaris
  
Nous equips d'aplicació d'herbicides
  
Nous equips de distribució de fertilitzants minerals
  
Emmagatzematge i distribució d'adobs líquids
  
Equips autopropulsats per a adobament i tractament en el conreu de l'arròs
  
5. Mecanització de les faenes de poda i formació de la planta
  
Equips d'esporgada automàtica
  
Recollidores i trituradores de restes d'esporgada
  
Lligadores i altres equips per a formació d'espatlleres i faenes connexes
  
6. Recol·lecció mecanitzada de productes hortofructícoles
  
Veremadores i remolcs especials
  
Recol·lectores d'hortícoles
  
Arrancadores i plataformes auxiliars
  
Equips de recol·lecció en conreus llenyosos i herbacis: plataformes, vibradores, recollidores pneumàtiques, netejadores, assecadores, peladores, carretó i elements d'ajuda a la paletització.
  
7. Subministrament de combustible per a usos agrícoles en zones desfavorides
  
Equipament automàtic per a distribució i subministrament de gasoli agrícola.
  
8. Altres
  
Plataformes per al transport per carretera de la maquinària emprada en diversos conreus
  
Maquinària per a l'adequació de les conduccions d'aigua de reg
  
Equips per a destrucció i incorporació als sòls de les restes de collites i conreus
  
Altres tipus de maquinària que complisca els fins d'aquest pla d'innovació, a criteri de la Direcció General i amb informe tècnic previ.
  
9. Renovació del parc de tractors.